Leikmenn og þjálfari karlalandsliðsins í handbolta voru almennt mjög ánægðir með heildstæða liðsframmistöðu í sigrinum á Portúgal í fyrsta leik Evrópumótsins í gærkvöldi. Framundan er ekki síður snúinn leikur gegn Hollandi annað kvöld.
Ísland lagði Portúgal með 28 mörkum gegn 24, og hafði undirtökin í leiknum frá því snemma leiks. Íslenska liðið sýndi fá, ef nokkra, veikleika gegn snúnum andstæðingi.
Sagði Aron Pálmarsson, fyrirliði íslenska liðsins. Undir þetta tók Ómar Ingi Magnússon sem viðurkenndi um leið að ekki hafi allt verið fullkomið í leik íslenska liðsins.
Guðmundur Guðmundsson, landsliðsþjálfari, sagði gott að hafa byrjað mótið svona vel. Það hafi verið pressa á íslenska liðinu og ennþá smá óvissa um hversu vel þeir gætu spilað.
Næsti leikur íslenska liðsins er annað kvöld og þá gegn ekki síður snúnum andstæðingi. Ísland mætir Hollandi, en þar heldur Erlingur Richardsson um stjórnartaumana. Holland kom mörgum á óvart með því að leggja heimamenn Ungverja að velli í fyrsta leik sínum.
Leikur Íslands og Hollands er annað kvöld klukkan 19:30 og er sýndur beint á RÚV og lýst beint á Rás 2.